
# Россиядә экскурсоводларның бердәм реестрын булдырырга җыеналар

Россиядә экскурсовод, гид һәм гид-тәрҗемәчеләр реестры барлыкка киләчәк. Аның карамагындагы кагыйдәләрне премьер-министр Михаил Мишустин раслады.

Реестр Ростуризм сайтында урнаштырылачак. Аңа музейларда һәм күргәзмә залларында эшләүче экскурсоводлар, шәһәр гидлары һәм тәрҗемәче-гидлар турында тулы мәгълүмат керәчәк. Бу турыда «Российская газета» хәбәр итә.

Реестрга эләгүгә дәгъва кылучылар махсус комиссияләрдә аттестация узарга тиеш. Алар туризм өлкәсендә башкарма хакимиятнең төбәк органнары тарафыннан булдырылачак. Шулай ук реестрга экскурсовод, гид һәм гид-тәрҗемәче хезмәтләре күрсәтергә хокуклы төбәкләр турында белешмә кертеләчәк.


Следите за самым важным и интересным в Telegram-каналеТатмедиа

## Нет комментариев
Россиядә экскурсоводларның бердәм реестрын булдырырга җыеналар